Belgium (Wisconsin)
Belgium ass d'Haaptuertschaft vun der Stad Belgium am Ozaukee County am US-amerikanesche Bundesstaat Wisconsin. Se läit am Zentrum vum Stadgebitt an am Joer 2010 hunn 2.245 Leit do gewunnt, an d'Uertschaft ass 1,4 Quadratmeile (6,27 km2) grouss.

Geschichtleches 
Déi éischt Siidler déi sech do néiergeloss hate waren Auswanderer vu Lëtzebuerg an aus der haiteger belscher Provënz Lëtzebuerg, dohier och den Numm Belgium.

Déi éischt Awunner hunn an enger Carrière um Uwänner vum Michigan-Séi, dee ronn 3 km dovun ewech ass, geschafft. D'Carrière ass haut den Harrington Beach State Park.

Laanscht d'Uertschaft féiert den Highway 32.

Belgium läit ronn 13 km nërdlech vu Port Washington, wou och vill lëtzebuergesch Auswanderer hänke blouwen.

Relatioune mat Lëtzebuerg 
Zanter 1987 gëtt zu Belgium all Joer am Summer de Luxembourg Heritage Weekend organiséiert.

2010 gouf zu Belgium de Luxembourg American Cultural Center ageweit. Den Zenter enthält ë. a. e Musée an eng Fuerschungsbibliothéik fir Genealogie a Lëtzebuerger Geschicht.

Literatur 
 Dauphin, T., 2012. Ein Stück Luxemburg in den USA. "Luxembourg Heritage Weekend" im US-Bundesstaat Wisconsin. Luxemburger Wort vum 8. August 2012, S.</ref>

Um Spaweck 
 Village of Belgium
 Belgium Area Chamber of Commerce

Uertschaften am Bundesstaat Wisconsin